સાબરકાંઠા જિલ્લા લોકલ ક્રાઇમ બ્રાન્ચની ટીમ ઉપરાંત તલોદ પોલીસે મંગળવારથી બુધવાર દરમિયાન મુડેટી, ગંભીરપુરા ત્રણ રસ્તા, પાસીના મુવાડા પાસેથી રૂા.૨.૭૬ લાખથી વધુની મત્તાનો વિદેશી અને દેશી દારૂ ઝડપી લઇ ચાર શખ્સની અટકાયત કરી ઇડર તેમજ તલોદ પોલીસ સ્ટેશનમાં પ્રોહીબીશનના મામલા દર્જ કરાવ્યા છે. પોલીસે દારૂ તેમજ વાહનો મળી કુલ રૂા.૧૭.૬૪ લાખથી વધુનો મુદા્માલ કબજે કરી દારૂની હેરાફેરીના મામલે વધુ તપાસ હાથ ધરી છે.